****

**DAUGAVPILS PILSĒTAS PAŠVALDĪBA**

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts: info@daugavpils.lv www.daugavpils.lv

**L Ē M U M S**

Daugavpilī

2022.gada 24.februārī **Nr.80**

(prot. Nr.6, 7.§)

**Par Kultūras pils sporta zāles Smilšu ielā 92, Daugavpilī,**

**nodošanu bezatlīdzības lietošanā**

**biedrībai “BALLBORDERBASKET”**

Pamatojoties uz likuma „Par pašvaldībām” 15.panta pirmās daļas 6.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.¹ punktu, trešo, 3.¹, piekto un sesto daļu, ņemot vērā starp Daugavpils pilsētas pašvaldību un SIA “Daugavpils Olimpiskais centrs” noslēgto 2021.gada 11.novembra deleģēšanas līgumu,

izskatot biedrības „BALLBORDERBASKET” 2022.gada 3.janvāra iesniegumu (reģistrēts SIA “Daugavpils Olimpiskais centrs”, 2022.gadā 3.janvārī ar Nr.2-23/3) ar lūgumu nodot bezatlīdzības lietošanā Kultūras pils sporta zāli Smilšu ielā 92, Daugavpilī, ņemot vērā to, ka biedrības darbība veicina sporta attīstību Daugavpilī un Latgales reģionā un to, ka biedrībai ar Valsts ieņēmumu dienesta 2021.gada 17.decembra lēmumu Nr. 32.6/8.71/38526 piešķirts sabiedriskā labuma organizācijas statuss,

ņemot vērā Daugavpils domes Īpašuma un mājokļu komitejas 2022.gada 17.februāra atzinumu, Daugavpils domes Izglītības un kultūras jautājumu komitejas 2022.gada 17.februāra atzinumu, Daugavpils domes Finanšu komitejas 2022.gada 17.februāra atzinumu, ievērojot sabiedrības intereses un lietderības apsvērumus,atklāti balsojot: PAR – 15 (I.Aleksejevs, P.Dzalbe, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Nodot bezatlīdzības lietošanā atbilstoši SIA “Daugavpils Olimpiskais centrs” saskaņotam lietošanas grafikam sabiedriskā labuma organizācijai – biedrībai „BALLBORDERBASKET” (reģistrācijas Nr.40008166618, juridiskā adrese: Tukuma iela 24-5, Daugavpils), Daugavpils pilsētas pašvaldībai piederošā nekustamā īpašuma ar kadastra Nr.05000052018 Smilšu ielā 92, Daugavpilī,daļu – ēkas ar kadastra apzīmējumu 05000052018001 (telpu grupas kadastra apzīmējums 05000052018001008) pirmā stāva un mīnus pirmā stāva neapdzīvojamās telpas 1293,1 m2 platībā, kas telpu eksplikācijā atzīmētas ar Nr.78-99, 220-223, 248, 249, (1293,1 m2), un zemesgabala 18016 m2 platībā, kadastra apzīmējums 05000052018, 12931/95780 domājamās daļas, turpmāk – Īpašums.

2. Ēkas ar kadastra apzīmējumu 05000052018001 (telpu grupas kadastra apzīmējums 05000052018001008) kopējā bilances vērtība uz 2022.gada 28.februāri ir 2 574 366,14 EUR (divi miljoni pieci simti septiņdesmit četri tūkstoši trīs simti sešdesmit seši *euro* un 14 centi) un zemes gabala ar kadastra apzīmējumu 05000052018 bilances vērtība uz 2022.gada 28.februāri ir 34 459 EUR (trīsdesmit četri tūkstoši četri simti piecdesmit deviņi).

3. Īpašums tiek nodots bezatlīdzības lietošanā uz laiku līdz 2022.gada 31.decembrim, bet ne ilgāk kā uz laiku, kamēr Biedrībai ir sabiedriskā labuma organizācijas statuss.

4.Īpašuma bezatlīdzības lietošanas mērķis ir tikai biedrības “BALLBORDERBASKET” sieviešu basketbola komandas mācību treniņu procesa nodrošināšanai un Baltijas sieviešu basketbola līgas spēļu organizēšanai, atbilstoši saskaņotam grafikam un ievērojot Daugavpils pilsētas pašvaldības profesionālo sporta izglītības iestāžu mācību – treniņu procesus.

5. Nododamā Īpašuma stāvoklis ir apmierinošs.

6. Biedrība “BALLBORDERBASKET” ir tiesīga izmantot bezatlīdzības lietošanā nodoto Īpašumu tikai šī lēmuma 4.punktā paredzētajam mērķim un lietot to tādējādi, lai nepasliktinātu tā stāvokli, nodrošinātu Īpašuma uzturēšanu un segtu ar to saistītos izdevumus.

7. Īpašums nododams atpakaļ, ja:

7.1. Īpašums tiek izmantots pretēji tā nodošanas bezatlīdzības lietošanā mērķim;

7.2. biedrībai “BALLBORDERBASKET” tiek anulēts sabiedriskā labuma organizācijas statuss;

7.3. iestājies 2022.gada 31.decembris un Daugavpils dome nav pieņēmusi lēmumu par Īpašuma atkārtotu nodošanu bezatlīdzības lietošanā biedrībai “BALLBORDERBASKET”;

7.4. tiek izbeigts līgums par Īpašuma nodošanu bezatlīdzības lietošanā pirms lēmuma 3.punktā norādītā termiņa.

8. Pilnvarot SIA “Daugavpils Olimpiskais centrs” (reģistrācijas Nr. LV40003244634, juridiskā adrese Raiņa iela 31, Daugavpils) sagatavot un noslēgt līgumu par Īpašuma nodošanu bezatlīdzības lietošanā biedrībai “BALLBORDERBASKET”.

Domes priekšsēdētājs *(personiskais paraksts)* A.Elksniņš